

**REPUBLIKA HRVATSKA**

**VARAŽDINSKA ŽUPANIJA**

**Komisija za javna priznanja**

KLASA: 061-01/20-01/3

URBROJ: 2186/1-01-21-2

Varaždin, 5. siječnja 2021.

Na temelju članka 20. Odluke o javnim priznanjima Varaždinske županije ("Službeni vjesnik Varaždinske županije" br. 6/11, 9/16, 49/18 i 65/20-pročišćeni tekst), Komisija za javna priznanja Županijske skupštine Varaždinske županije upućuje

**J A V N I P O Z I V**

**za predlaganje kandidata za dodjelu javnih priznanja**

**Varaždinske županije u 2021. godini**

I.

Pozivaju se župan, predsjednik i vijećnici Županijske skupštine, građani, udruge građana i organizacije civilnog društva, tijela državne vlasti, ustanove, trgovačka društva, strukovne komore i druge pravne osobe, vjerske zajednice, političke stranke te županijska upravna tijela da dostave prijedloge za dodjelu javnih priznanja Varaždinske županije u 2021. godini

**Javna priznanja Varaždinske županije su:**

**1. Proglašenje počasnim građaninom Varaždinske županije**

**2. Nagrade Varaždinske županije.**

II.

**Za počasnog građanina Varaždinske županije** može se predložiti istaknuti i ugledni građanin Republike Hrvatske i druge države, koji je svojim radom i postupcima znatno pridonio promicanju ugleda Republike Hrvatske i Varaždinske županije u našoj i drugim državama.

III.

**Nagrade Varaždinske županije su:**

1. **Nagrada** **za životno djelo**

**2. Nagrada za iznimna dostignuća u proteklom jednogodišnjem razdoblju**

**3. Nagrada za doprinos ugledu i promociji Županije u zemlji i svijetu.**

**Za nagradu za životno djelo** mogu se predložiti pojedinci s prebivalištem na području Republike Hrvatske za cjelovito djelo i rad, kojeg su ostvarili tijekom svojeg radnog vijeka i života, a koje predstavlja osobito vrijedan doprinos razvoju Varaždinske županije u svim područjima gospodarskog ili društvenog života, kao i za ostala posebno vrijedna postignuća.

**Za nagradu za iznimna postignuća u proteklom jednogodišnjem razdoblju** mogu se predložiti pravne i fizičke osobe iz zemlje ili iz inozemstva za doprinos i postignuća koja su od osobitog značenja za Varaždinsku županiju u području gospodarskog ili društvenog života, a ostvarena su u 2020. godini.

**Za nagradu za doprinos ugledu i promociji Varaždinske županije u zemlji i svijetu** mogu se predložiti pravne i fizičke osobe u zemlji ili inozemstvu za izniman doprinos u razvoju i promociji ugleda i interesa Varaždinske županije u zemlji i svijetu.

**Kriterij za dodjelu javnih priznanja:**

**a) za pojedince**

- da je riječ o istaknutom pojedincu koji je svojim radom dao trajan doprinos na unapređenju stanja i razvitka pojedinih područja gospodarskog ili društvenog života, odnosno koji je svojim radom dao izuzetan doprinos promidžbi Varaždinske županije na međunarodnoj razini,

- da je riječ o pojedincu koji u svojoj radnoj i životnoj sredini uživa ugled uzornog radnika, stručnjaka te čestitog građanina.

**b) za pravne osobe**

**-**  da je ostvarila izuzetne poslovne i druge rezultate trajne vrijednosti u ukupnom gospodarskom ili društvenom životu te dala doprinos promociji i ugledu Varaždinske županije i Republike Hrvatske u zemlji i svijetu,

- da podmiruje svoje zakonske obveze prema radnicima i državi.

IV.

Prijedlozi za dodjelu javnih priznanja moraju biti podneseni u pisanoj formi, sa podacima o pravnoj ili fizičkoj osobi koja se predlaže za pojedino javno priznanje te obrazloženjem zasluga.

Uz prijedlog predlagatelj prilaže i dokumentaciju kojom obrazlaže svoj prijedlog.

Prijedlozi moraju sadržavati i vrstu javnog priznanja te moraju biti potpisani od ovlaštene osobe te ovjereni pečatom (ukoliko ga predlagatelj ima).

Prijedlog mora sadržavati i potpisanu izjavu pravne ili fizičke osobe koja se predlaže za javno priznanje, odnosno obitelji za posthumnu dodjelu, kojom se potvrđuje pristanak na kandidaturu za pojedino javno priznanje.

Prijedlozi koji nisu podneseni na propisan način, i u određenom roku neće se uzeti u razmatranje.

V.

Javni poziv otvoren je 30 dana od dana objave, i traje od **5. siječnja 2021.** **do 4. veljače 2021. godine.**

VI.

**Prijedlozi se dostavljaju Komisiji za javna priznanja, na adresu:**

**VARAŽDINSKA ŽUPANIJA, Franjevački trg 7, 42000 VARAŽDIN**

**KOMISIJA ZA JAVNA PRIZNANJA ŽUPANIJSKE**

**SKUPŠTINE VARAŽDINSKE ŽUPANIJE**